钦定古今图书集成/理学汇编/学行典/第187卷 > 萧蒲离不
## 钦定古今图书集成/理学汇编/学行典/第187卷 > 萧蒲离不

按《辽史萧蒲离不传》：“萧蒲离不，字桵懒，魏国王惠之
四世孙。父母蚤丧，鞠于祖父兀古匿。性孝悌。年十三，
兀古匿卒，自以早失怙恃，复遭祖丧，哀毁逾礼，族里
嘉叹。尝谓人曰：‘我于亲不得终养，今谁为训者？苟不
自勉，何以报鞠育恩。自是力学，于文艺无不精。乾统闲，以兀古匿之故，召之不应。尝与亲识游猎山水，奉’”
养无长物，仆隶欣欣如也。或曰：“公胡不念以嗣先世
功名？”答曰：“自度不足以继先业，年逾强仕，安能益主
庇民。”累征，皆以疾辞。晚年谢绝人事，卜居抹古山，屏
远荤茹，潜心佛书。延有道者，谈论弥日。人问所得何
如，但曰：“有深乐，惟觉六凿不相攘，馀无知者。”一日易
服，无疾而逝。